《车遥遥》
元代·李裕

车遥遥，马萧萧。东方向曙晨鸡号，送君西度灞陵桥。

男儿英雄志四海，建功欲立侍中貂。消息无由闻，恩情日间阻。

年去自年来，忧心祇自苦。惟愿车轮行坦途，莫登九折羊肠之险路。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。